《虞美人 窗前燕支桃盛开，而人面桃未放，戏拈此》
清代·沈纕

窥窗映竹临金井。一片红芳影。尽将双颊著胭脂。引得蜂狂蝶闹、已多时。

玉人娇面偏藏匿。未肯呈春色。晓风频把晓妆催。只是羞它浓艳、怕争开。

作者简介：江苏长洲人，字蕙孙，号散花女史，又号玉香仙子。沈起凤女，诸生林衍潮妻。工词，有《绣馀集》、《翡翠楼诗文集》、《浣沙词》。